EPIZODA SADRŽI PRIZORE POREMEĆAJA PREHRANE KOJI MOGU UZNEMIRITI
INFORMACIJE ZA OBOLJELE: WWW.WANNATALKABOUTIT.COM
ORIGINALNA NETFLIXOVA SERIJA
…njegove stranke.
Heseltine kaže da trebamo posegnuti za polugama moći
kako bismo u tome spriječili druge.
Jedan je poginuli u sukobima u Sjevernoj Irskoj.
Policija privodi zbog lažiranja sindikalnog glasovanja.
Zbrka oko plastične folije…
Hvala, draga.
…nakon upozorenja. I životinje na klanje.
RSPCA želi zaustaviti izvoz živih životinja.
Michael Heseltine govorio je na konferenciji u Hamburgu.
G. Heseltine vraća se u London,
popodne će biti u parlamentu.
Očekuje se da će Sir Geoffrey Howe objasniti
razloge svoje ostavke.
Bi li Sir Geoffrey mogao reći išta
što bi moglo utjecati na kandidaturu g. Heseltinea?
Sir Geoffrey je iznimno oprezan čovjek.
Mislim da će njegov govor biti pažljivo napisan
i pitam se hoće li biti dovoljno diplomatski
da ne nanese štetu premijerki.
Sir Geoffrey ima duboka osobna i ideološka neslaganja
s premijerkom. Mislim da će ih iznijeti,
ali hoće li ih izreći jasno i glasno
da bi napao njezino vodstvo,
mislim da to moramo pričekati.
Podsjećam parlament na to da se izjava o ostavci
sluša u tišini i bez prekida.
Sir Geoffrey Howe.
Tako je.
G. predsjedniče,
na moje zaprepaštenje, prošlo je četvrt stoljeća
otkad sam govorio kao obični zastupnik.
Vjerujem da su i ministar financija i guverner
zaljubljenici u kriket.
Nadam se da nemaju monopol nad metaforama.
Sve više se mi koji smo bliski premijerki
osjećamo kao početni udarači
koji shvate da su loptice već ispucane
i da nam je prije meča kapetan slomio palice.
Mir!
Mir.
To je, g. predsjedniče,
najjasnije istaknuo britanski poslovni čovjek
što posluje u Bruxellesu i drugdje, koji mi je pisao prošli tjedan.
„Ljudi diljem Europe,“ napisao je,
vide kako naša premijerka maše prstom
i kako strastveno govori: 'ne',
mnogo jasnije od formulacija pomno sastavljenih službenih dokumenata.“
„Prelako je,“ nastavio je,
„vjerovati im da svi dijelimo njezine stavove.“
„Zašto je inače,“ zapitao je,
„toliko dugo naša premijerka?“
„Ovo je,“ zaključio je u pismu,
„silno ozbiljna situacija za našu zemlju.“
Nažalost, g. predsjedniče, moram se složiti.
Sukob odanosti,
odanosti mojoj uvaženoj prijateljici premijerki,
i nakon svega, nakon dva zajednička desetljeća,
taj instinkt odanosti još je vrlo stvaran.
Odanost onome što smatram pravim interesima države.
Taj sukob odanosti postao je prevelik.
Više ne vjerujem da je moguće riješiti taj sukob u ovoj vladi.
Zato sam podnio ostavku.
Učinio sam ono što smatram ispravnim za svoju stranku i svoju zemlju.
Došlo je vrijeme da drugi razmisle o vlastitom odgovoru
na tragični sukob odanosti
s kojim sam se borio, možda predugo.
Tako je.
Lilibet?
-Kraljica? -U salonu, Vaše Visočanstvo.
Dobro.
Nastavila je svoju vezu s bojnikom Hewittom
s nepoštovanjem dogovora koji smo postigli na sastanku s tobom.
Sada je jasno da ti je na sastanku lagala u lice.
Nadam se da se slažeš s time da pokrenem službenu rastavu.
O, Charlese!
Silno sam nesretan, no postoji druga
koja bi me učinila sretnim.
-Uključi televizor. -Zašto?
Martovske ide.
Julije Cezar ili da kažem Julija Cezar?
Usred smo važna razgovora!
…njezin stil.
Kaže da njezino crno poimanje Europe riskira budućnost države.
Može li Sir Geoffreyjev zaključak u kojemu poziva na djelovanje
biti shvaćen ikako drukčije do poziva za pokretanje izbora
za vodstvo?
To je jedna od implikacija. Neki bi išli dalje od toga.
Rekli bi da poziva na glasanje protiv premijerke…
…Thatcher suočena je s najvećom prijetnjom u 11 g. vlasti…
Prvi put u 15 g. Sir Geoffrey Howe, dugogodišnji kolega
okrenuo se danas u donjem domu parlamenta protiv nje
i optužio je da riskira budućnost države.
Prvi je put objasnio
razloge ostavke na mjesto premijerkina zamjenika.
…što je odbila držati korak s EZ-om.
…kodirani diplomatski govor.
Godine ogorčenosti i frustracije
pretvorile su se u žestok napad na premijerku
i njezin odnos prema Europi.
Pozvao je konzervativne zastupnike da razmisle o svojoj lojalnosti…
Howe je žestoko napao…
Premijerka i odani joj suradnici ogorčeni su
i nadaju se reakciji u njezinu korist. Na konzervativcima je…
Premijerka je suočena s izazovom koji bi je mogao stajati funkcije.
…zastupnici, ministri i lordovi i dalje procjenjuju
što je jedan od njih opisao kao poziv na pobunu,
a drugi kao čin izdaje.
RAT
ŠKOLA LUDGROVE
Williame!
Trči!
Ivo je ima!
Hajde, Ivo!
-Ivo! -Brže!
Da, bravo!
Bravo, Ivo!
Briljantan je, zar ne? Da!
Jesi li vidjela? Da!
Bravo, dečki!
Bok, dušo. Uskoro će Božić.
Volim te.
-Bravo za danas. -Hvala.
Vidimo se za Božić.
Zbogom.
Budi dobar.
To je to?
Nikad više nećemo razgovarati?
Svaki nam razgovor završi svađom pa bi šutnja bila bolja.
Što to čujem o putu u New York?
Ne budi tako iznenađen.
Vlada je to zatražila. Svi znaju da idem.
Nitko nije znao da ideš sama.
Kakva li je to ružna i pohlepna samopromocija?
Radije bih to činila sa suprugom uza se.
Što bi činila?
Prošlih mjeseci jedva da si psihički u stanju
otići frizeru, još manje predstavljati Krunu.
Iako mislim da si imala vremena vidjeti neke druge ljude.
Mislim da je ovaj razgovor završen.
Ti si inzistirala na razgovoru.
Uvijek sam govorio da je šutnja bolja.
Gđo Thatcher. Premijerko?
Jedna je kriza iznad svih ostalih, Veličanstvo.
-Da. -Neugodnost
koju bih rado izbjegla
s obzirom na izazove s kojima se ova zemlja već suočava.
Zaljevska kriza.
Ta kriza?
To je glavni izazov s kojim se suočavamo.
Mislila sam da govorite o pitanjima bliže kući.
Postoji jedan ili dva manja domaća problema,
neke promjene vezane za dozvole za ribolov,
ali nije to ništa na što želim tratiti dragocjeno vam vrijeme.
Ne mislite da bismo trebale razgovarati o tom govoru?
Kojem govoru?
Govoru Sir Geoffreyja Howea koji je izazvao takvu pomutnju.
Zašto bismo razgovarale o tome?
Jer je oko toga nastala velika pomutnja.
Jadni Geoffrey.
Ponudila sam mu mjesto potpredsjednika vlade,
a čini se da je to shvatio prilično pogrešno.
U novinama se taj govor smatra izazovom vašem autoritetu.
Mislim da sve ovisi o tome koje novine čitate.
Ne samo u novinama. I na televiziji.
Ili gledate.
Kao suveren, moram vas pitati…
očekujete li izbore za vodstvo stranke?
-Danas me posjetila premijerka. -A, da.
-Da bi razgovarala o krizi u Zaljevu. -Molim?
Ne o tome da joj je jedan od najvjernijih suradnika zabio nož u leđa?
Pitala sam je.
-Doista? -Da.
Hrabra si.
Što je rekla?
Da je šteta što se to dogodilo…
…no to su obične pakosti i ljubomora…
…na dječjoj razini.
Začas ću to riješiti.
I doista, ne bismo trebali pridavati važnost beznačajnoj…
…unutarstranačkoj svađi i trošiti dragocjeno vrijeme..
Pa…
Sir Geoffreyjev napad čini kritiku premijerke Thatcher
smrtonosnijom.
Mislim da je u velikoj nevolji,
ne da će je na prvom glasanju pobijediti Michael Heseltine,
no vjerojatno će biti dovoljno glasova protiv nje
i dovoljno suzdržanih da joj se nanese ozbiljna šteta.
Jedna mi je osoba rekla da misli,
ako nema povjerenja,
da će glavni ministri otići predsjedniku kluba
i reći da treba razmisliti o odlasku.
Prerano je to reći,
ali nesumnjivo je neslaganje
s premijerkom Thatcher jače no ikad prije.
Powell.
Da.
Shvaćam.
Hvala.
Koliko?
Fale četiri.
Nedovoljno da ne bi bilo drugog kruga.
To je izdaja najgore vrste.
Svoj politički život duguju meni.
-Odvratno. -Ti bijedni muškarci!
Želiš da kleknem pred njima?
Nikad.
Neka mi ih dovedu.
Jednog po jednog.
Prva točka dnevnog reda je predstojeći posjet Njezina Visočanstva,
samostalan posjet, New Yorku.
Gledajući plan puta,
bojimo se da se čini izazovnim.
Nekoliko sastanaka svaki dan.
-Samo četiri dana, Edwarde. -Na više lokacija.
Svi znamo koliko naporan može biti prenatrpan raspored
i sigurno nitko ne bi želio da princeza bude pod prevelikim pritiskom.
Toliko da joj to šteti zdravlju.
Zdravlje princeze od Walesa je savršeno.
Mentalnom zdravlju.
Da ne spominjemo koliko će dugo biti odvojena od djece
i kakav bi joj to donijelo nemir.
Princeza od Walesa dobro zna što se od nje očekuje
i silno se veseli putovanju.
Imam samo jedno pitanje.
Hoćete li me podržati?
Naravno.
Uvijek ćete imati moju bezuvjetnu podršku.
Uz vas sam.
Računajte na mene.
Problem je…
…brojevi su protiv vas…
I vašu nemogućnost pridobivanja potpore stranke u vezi…
…Europe…
…gospodarstva…
…poreza…
Možda da se manje sukobljavate…
…da ste se savjetovali s kabinetom, a ne vladali po svome…
…vaše odbacivanje temeljnih konzervativnih vrijednosti,
umjerenosti…
…suosjećanja…
…i zanemarivanje političkog centra…
…čini vas ranjivom.
Izloženom. Izoliranom.
Uvijek ću vas braniti, Margaret.
Uvijek.
Ali.
…kao prijatelj…
…kao saveznik…
…govorim u ime većine kad kažem…
…možda je došlo vrijeme za novu osobu.
…i da bi svima bilo u interesu
da odstupite.
Gadovi.
Svi oni.
Ubojice.
Dakle… To je to?
Je li to kraj?
Ne.
Imam još jednu kartu.
Britanija šalje još vojnika u Zaljev.
Ministar obrane Tom King rekao je da…
Predsjednik Bush nazvao me da mi kaže da to drži barbarstvom.
Kancelar Kohl rekao je da je to nehumano.
Mihail Gorbačov podsjetio me da je prije deset godina
Britanija održavala demokratske izbore,
dok je Rusija organizirala pobune u vladi.
Sad je obrnuto.
Oko čega se svi slažu
je da je rješavanje mene čin nanošenja štete Britaniji,
zato se obraćam vama, milosti,
da zajedno djelujemo u nacionalnom interesu.
Kako ja mogu pomoći?
Raspuštanjem Parlamenta.
Što?
Na rubu smo rata.
Kakav to signal šalje našim neprijateljima,
Sadamu,
ako sada promijenimo vodstvo?
Izgledali bismo silno slabo i podijeljeno.
Slažem se da nije idealno.
Jeste li konzultirali kabinet?
Nisam, milosti.
Ne bi li to bilo uobičajeno?
Uz dužno poštovanje,
odluku o raspuštanju Parlamenta
donosi isključivo premijer.
Posve je na meni da to učinim ako smatram potrebnim.
Imate pravo.
Tehnički je u vašoj moći da to zatražite.
Ali svi se moramo zapitati
kad se trebamo baviti onim što je u našoj moći, a kad ne.
Vaš prvi instinkt kao osobe često je da djelujete.
Da pokazujete moć.
To ljudi žele od vođe.
Da pokaže odlučnost i snagu.
Da vodi.
Samo postavljam pitanje.
Je li ispravno provoditi moć samo zato što to možete.
Moć je ništa bez autoriteta.
U ovom je trenutku
vaš kabinet je protiv vas.
Vaša je stranka protiv vas.
Ako je vjerovati anketama,
da danas raspišete opće izbore, ne biste pobijedili.
Što znači da je zemlja protiv vas.
Možda je došlo vrijeme
da jednom pokušate ne činiti ništa.
Razlika je u tome…
što vi imate moć ako ne činite ništa.
Ja neću imati ništa.
Imat ćete dostojanstvo.
U divljini nema dostojanstva.
Predlažem da to ne promatrate tako.
Smatrajte to prilikom za bavljenje drugim interesima.
Imam druge ljubavi.
Moj muž, moja djeca…
Ali ovaj mi je posao jedina prava strast.
I da mi ga oduzmu…
ukradu od mene tako okrutno…
Ono što najviše boli
je da smo dogurali tako daleko.
A sad kad imam priliku dovršiti posao,
da mi to uzmu na samom kraju…
U paklu sam!
On me mrzi.
I želi da ne uspijem.
Svima govori da sam luda.
Odnose se prema meni kao da sam luda. Počinjem se osjećati ludom.
Zašto sam pristala na ovaj put?
Doživjet ću neuspjeh pred svima.
Dobro?
Mislim da jest.
Drago mi je. Zdravo.
Drago mi je.
Volim te, Diana!
Diana!
Hvala lijepa. Baš ste ljubazni. Hvala.
-Visočanstvo. -Zdravo.
Drago nam je što ste došli.
Ovo je Linda Correa.
-Drago mi je. -Visočanstvo.
Kažu da postoji lista čekanja za javni smještaj…
Bolnica na pogrešnoj strani Harlema
koju je posjetilo jako malo američkih političara
danas je posljednja postaja
kratka posjeta princeze Diane u New Yorku.
Vaše Visočanstvo.
Prije dvije godine osnovali smo pedijatrijski odjel za AIDS
da bismo se bavili sa sve većim problemom oboljele novorođenčadi.
Zdravo.
Mnoga su djeca napuštena ili imaju roditelje ovisnike ili oboljele od virusa.
Očajnički trebaju udomitelje, ali ljudi ih se boje uzeti.
Zašto?
Zbog stigme. Straha od bolesti.
U njujorškoj četvrti Harlem danas su se čuli uzvici „Želimo princezu“.
Trijumfalan završetak puta na kojem je princeza prvi put bila sama.
Vinula se u nove visine bez supruga, princa Charlesa.
Volimo je. Prekrasna je. Topla je.
Ako je ne žele ondje, mi ćemo je rado prihvatiti.
To kako je zagrlila dječaka u bolnici umalo mi je slomilo srce.
Princ Charles je sretan čovjek.
Princezo Di, hvala što ste donijeli ljubav i vitalnost u Lower East Side!
Zna kako razveseliti ljude, a to je bogomdani talent. Nije li?
Da!
Ako ti je stalo do mene koliko kažeš, pustit ćeš te ideje o prekidu s Dianom.
Zašto?
Ne želiš li da budemo bez okova, da živimo kao slobodni ljudi?
Da.
Ali još manje želim da me ponižavaju i napadaju.
Tako će biti ako se budemo natjecale za popularnost.
Izgubit ću.
Stara sam.
Udana sam.
Ni blizu tako lijepa, ni blizu dražesna.
Tko izgleda kao ja, nema mjesto u bajci.
To je sve što ljudi žele, bajku.
Da znaju istinu o našim osjećajima, imali bi bajku.
Ne!
Da bi bio junak bajke, prvo trebaš trpjeti nepravdu.
Biti žrtvom.
Da izađemo u javnost, ona bi ispala žrtva.
U narativnim zakonima bajki nasuprot stvarnosti,
bajka uvijek pobjeđuje.
Uvijek će me pobjeđivati na sudu javnog mnijenja.
Što je ovo, dušo?
Što te danas spopalo?
To je stvarnost.
Ona je princeza od Walesa.
Buduća je kraljica, majka budućega kralja.
-A ja sam samo… -Moja jedina prava ljubav.
…ljubavnica.
Ljubavnica princa od Walesa, baš kao što je moja prabaka Alice Keppel
bila ljubavnica princa od Walesa, tvoga prapradjeda.
I volio ju je do kraja.
Prepusti to meni.
Downing Street br. 10 je kuća i ured
i nakon što ga je napustila M. Thatcher, začuo se pljesak
i, kažu mi, pala je suza ili dvije među osobljem.
U premijerkinu glasu osjetile su se emocije.
Dame i gospodo,
zadnji put napuštamo Downing Street
nakon 11 i pol divnih godina.
Bio je to kraj ere u kojoj je dominirala ova žena
koja je postala politički simbol.
Jedanaest godina tačerizma.
Ustala je da bi mahnula posljednji put.
Onda se Željezna ledi gotovo posve slomila.
Pogledajte joj lice u automobilu.
Hvala.
Prijatelji kažu da je duboko šokirana očitom nepravdom.
Tri izborne pobjede
i jasna, iako nedovoljna, većina na prvom glasanju
nagrađena je, kako ona to vidi, otkazom.
Gđa Thatcher ima novi dom u Dulwichu…
Martine? Možete li zamoliti prem…
Možete li zamoliti gđu Thatcher da dođe?
Kad sam došla na prijestolje,
bila sam djevojka,
imala sam 25 godina
i bila sam okružena
napuhanima, sijedim muškarcima koji su mi pametovali,
naređivali mi.
Htjela sam reći…
kako ste se nosili sa svojim napuhanim, sijedim muškarcima
dok ste bili na dužnosti
i branili se…
Pa sad su se osvetili.
Bila sam šokirana načinom na koji su vas prisilili da odstupite.
Htjela sam izraziti suosjećanje.
Ne samo kao kraljica premijerki,
nego kao žena ženi.
Dok smo radile zajedno,
ljudi su se koncentrirali na naše brojne razlike,
što je bilo lijeno i prenosilo je pogrešnu sliku.
Bilo je nauštrb mnogih nam zajedničkih stvari.
Naše generacije.
Našeg kršćanstva.
Naše radne etike.
Našeg osjećaja dužnosti.
No prije svega…
naše predanosti ovoj zemlji koju obje volimo.
Imajući to na umu
Red za zasluge…
ne dodjeljuje neki besprizorni odbor.
Samostalno ga dodjeljuje suveren.
Priznanje je za iznimne zasluge.
Ograničen je na samo 24 osobe,
bez obzira na porijeklo.
Možete biti kći vojvode.
Ili trgovca povrćem.
Važna su vaša postignuća.
Nitko ne može poreći…
da je ova zemlja sada posve drukčija
od one koju je naslijedila naša prva premijerka.
Obično se predaje u kutiji.
Ali ako mi dopuštate…
Čestitam.
Hvala što si došao.
Zašto to govoriš?
I najstroži kritičari priznali bi
da moj prvi samostalan put nije bio katastrofa, da se nisam osramotila.
Zato mogu samo zamisliti, nadati se, da si se došao ispričati,
priznati da si pogriješio i čestitati mi.
Tvoja sposobnost zavaravanja same sebe
ne prestaje me čuditi.
Drago nam je što si se vratila
bez previše štete. Imaš dva sina koja te trebaju.
Naši su sinovi preživjeli moje četverodnevno odsustvo.
Ne znam može li se to reći i za ostale.
Nevjerojatna sebičnost tvojih motiva
i…
proračunata vulgarnost tvojih smicalica…
dobro znajući da ćeš se naći na naslovnicama.
„Smicalice“?
Takvo privlačenje pozornosti.
Misliš da mi to ne bismo mogli? Teatralno grliti jadne i nesretne
i kititi se slavom na naslovnicama?
Sumnjam.
Jedva uspijevate zagrliti svoje.
Grlim koga želim.
Grlim koga volim.
Kad su pod utjecajem sebičnosti drugih i treba ih oraspoložiti.
-Na koga misliš? -Na Camillu.
Zašto bih marila za nju?
Jer mi je stalo do nje!
Bilo jutro, podne i noć, stalo mi je do nje!
A ti je vrijeđaš.
Ako vrijeđaš nju,
vrijeđaš i mene.
Camilla je ona koju želim.
Njoj sam odan.
-To mi je prioritet. -Ne majka tvoje djece?
-Ne uvlači dečke u ovo. -Dobro. Ne žena koju si oženio!
Ne želim više biti kriv za ovaj groteskni brak!
Perem ruke od njega!
Ako imaš prigovor…
o…
tome da te ne vole…
ili da nisi cijenjena u braku…
Predlažem da to kažeš ljudima koji su ga dogovorili.
Uči.
Mnogo mu bolje ide.
Prepričava šale,
ali započinje poantom,
što je smješnije od šale.
Tu ste.
Mama.
Nisu vam rekli,
ali preko svog ureda sam zatražila
da razgovaramo, nasamo.
Nećemo valjda ovdje?
Ne, ne ovdje.
Ili sad. Treba nahraniti pse.
-Pse. -Da, pse.
Morat ćemo drugi put.
Tko je gladan?
Jeste li svi gladni?
Kako ste proveli dan?
Zdravo! Jeste li proveli lijep dan?
-Što radiš ovdje? -Nadam se da ne smetam.
-Htio sam te vidjeti nasamo. -Zaista, vas dvoje!
Nas dvoje?
Ti i tvoja žena čekate me u zasjedi zabrinuti i želite razgovarati.
Želim razgovarati, mama.
Moramo razgovarati.
Razgovarajmo.
Možemo li kao kraljevski savjetnici? Stojeći, da budemo kratki.
Riječ je o braku.
Znala sam da idemo u tom smjeru.
Dao sam sve od sebe.
Dajem sve od sebe i patim!
Ne, ti ne patiš. Mi ostali patimo jer to moramo trpjeti.
Da nešto razjasnimo.
Ljudi u tebi i Diani vide dvoje privilegiranih ljudi
koji imaju sve o čemu se u životu može sanjati.
Nijedna jedina živa duša ne vidi
razlog za patnju.
-Vidjeli bi kad bi znali. -Što?
Znaju da izdaješ svoju ženu
i ne pokušavaš to skriti.
Znaju da zbog tebe ima psihičkih problema
i jede ili ne jede ili što god radi.
Znaju da si razmažen, nezreo muškarac, stalno se nepotrebno žališ,
u braku si s razmaženom, nezrelom ženom koja se isto žali.
I svima nam je dosta toga.
Sve što želimo je da se vas dvoje saberete,
prestanete sa skandalima i da ovaj brak
i vašu privilegiranost stavite u funkciju!
A ako bih se rastao?
Nećeš se rastati
ili iznevjeriti.
-Ako očekuješ da ćeš biti kralj… -Očekujem.
…onda se počni tako ponašati!
-…zec, ravno u glavu. -Ne!
Jesi li vidjela Dianu?
Naprijed.
Zdravo.
Molim te, nemoj.
Došao sam vidjeti jesi li dobro.
Mislim da nikad nisam vidio ovu sobu.
Znamo biti grubi u obitelji.
Siguran sam, katkad,
osjetljivu biću poput tebe, vjerojatno je kao…
Da pitam. Kakav je to osjećaj?
Kao u hladnoj, zaleđenoj tundri.
Dobro.
Onda je tako.
Ledena, mračna špilja bez ljubavi…
bez svjetla…
bez nade… nigdje.
Ni najmanji tračak.
Shvaćam.
Sabrat će se.
Hoće.
Na kraju.
Kad shvati da…
ne može imati onu drugu.
Bi li ti pomoglo da znaš da svi mislimo da je lud?
To bi me možda nekad umirilo,
ali to je prošlost.
Gospodine.
Ako on…
Ako mi ova obitelj ne može pružiti ljubav i sigurnost koju zaslužujem,
onda nemam izbora
do službeno se odvojiti i sama je potražiti.
-Ne bih to učinio. -Zašto ne?
Recimo da ne vidim da to može po tebe završiti dobro.
Nadam se da to nije prijetnja.
Ne, ne sada. Van!
Iako smo oboje autsajderi koji su tu dospjeli kroz brak,
vi i ja se razlikujemo.
Da.
Sada to shvaćam.
S pravom me zoveš autsajderom.
Bio sam autsajder kad sam upoznao
trinaestogodišnju princezu koja će mi jednoga dana postati ženom.
Nakon svih ovih godina…
i dalje jesam.
Svi smo.
Svatko…
u ovom sustavu…
izgubljen je…
usamljen…
nevažan autsajder…
osim jedne osobe,
jedine osobe,
koja je važna.
Ona je kisik koji svi udišemo,
bit naše dužnosti.
Tvoj problem je, ako smijem reći,
to što ti nije jasno tko je ta osoba.
Naprijed!
Samo da kažem, Vaša Visočanstva, fotograf je spreman.
Hvala.
Pozor, slijedi fotografiranje.
Ne bi li kraljica trebala biti u sredini?
Charles se gura.
-Ti ostani vani. -Bez svađe, molim vas.
Tiho!
Da.
Najsretniji božićni osmijesi!
Da.
Tri, dva, jedan…
I gotovo. Je li tko trepnuo?
Prijevod titlova: Kristijan Nikolić